Ари иаҳагьы сгәы снархьит, ус ахьԥоуҳәои, уанаџьалбеит, иара Мамсыргьы Абга-Мамсыр зихьӡырҵаз илеишәа цәгьан азыҳәаноуп, аиаша азыҳәа иԥсы ҭихуан, уи аиаша зҭахымыз ракәын абга даҩызаны дызбоз ҳәа аӡәы даацыҵҟьаны ажәабжьҳәаҩ диҿагылап сҳәеит, аха уаҳа умԥсит, зегьы еиқәышьшьы ажәабжьҳәаҩ изыӡырҩуа итәан, уи иԥыҩлоз уаҩы даныҟамла, дызлацәажәоз ахҭыс зынӡа ироуӡеит.